open-index/open-wikipedia-markdown huggingface dataset:
Apolobamban suojelualue

**Apolobamban suojelualue** on luonnonsuojelualue Boliviassa. Sen nimi oli aiemmin Ulla Ulla, ja se sijaitsee La Pazista luoteeseen lähellä Perun vastaista rajaa. Puistossa on arvioitu elävän 1&nbsp;500 kasvilajia ja 300 eläinlajia, joihin kuuluvat vikunja, andienkondori ja silmälasikarhu.

Alkuperäinen Ulla Ullan alue perustettiin vuonna 1972. Puistoa laajennettiin 1990-luvun lopussa, ja siitä lähtien sen pinta-ala on ollut 484&nbsp;000 hehtaaria. Puistoon sisältyy kuuluisa 115&nbsp;km vaellusreitti Curvasta Pelechucoon. Reitti kulkee yli neljän kilometrin korkeudessa, ja sen kulkeminen kestää 4–5 päivää.

## Lähteet
El Alton kansainvälinen lentoasema

**El Alton kansainvälinen lentoasema** ()  on kansainvälinen lentoasema El Altossa, Boliviassa, lähellä pääkaupunki La Pazia. 

## Lähteet

## Aiheesta muualla
* El Alton lentokentän onnettomuustilastot Aviation Safety Network.
KNM Vidar (N52)

**KNM Vidar** oli Norjan laivaston Vidar-luokan miinalaiva.

## Valmistus

Alus tilattiin Skaaluren SB:ltä Rosendalista, missä köli laskettiin maaliskuussa 1976. Se laskettiin vesille 18. maaliskuuta 1977 ja valmistui 21. lokakuuta 1977.

## Palvelus
Alus muutettiin esikuntalaivaksi ja oli MCMFORNORTHin komentoaluksena 2004 ja 2005. Alus myytiin 2006 Liettualle, joka liitti sen laivastoonsa nimellä *Jotvingis*. Liettuan laivastossa alus on komento- ja apualuksena.

## Lähteet

*

### Viitteet
KNM Vale (N53)

**KNM Vale** oli Norjan laivaston Vidar-luokan miinalaiva.

## Valmistus

Alus tilattiin Mjellum & Karlsenilta Bergenistä, missä köli laskettiin helmikuussa 1976. Se laskettiin vesille 5. elokuuta 1977 ja valmistui 10. helmikuuta 1978.

## Palvelus
Alus myytiin 2003 Latvialle, joka liitti sen laivastoonsa nimellä *Virsaitis*. Latvian laivastossa alus on komento- ja apualuksena.

## Lähteet
*

### Viitteet
Parhaan lyhytelokuvan Jussi

**Parhaan lyhytelokuvan Jussi** on yksi suomalaisen elokuva-alan Jussi-palkinnoista, jonka jakoi vuoteen 1958 asti *[[Elokuvajournalistit]]* ja vuodesta 1963 alkaen *[[Filmiaura]]*. Lyhytelokuvista jaettiin Jussit vuosina 1946–1958, 1966–1980 ja 2018–. Vuosien 1958 ja 1966 välissä jaettiin kaksi kertaa **parhaan tilauslyhytelokuvan Jussi** sekä **parhaan vapaa-aiheisen lyhytelokuvan Jussi** vuosina 1963 ja 1964.

## Voittajat

## Lähteet
*Filmiauran Jussit.fi Jussi-voittajat kautta aikojen
Citroën DS3 WRC

**Citroën DS3 WRC** on Citroënin WRC-luokan ralliauto, joka teki debyyttinsä kauden 2011 MM-sarjan avanneessa Ruotsin MM-rallissa. Auto suunniteltiin vastaamaan MM-sarjan vuodeksi 2011 muuttuneita sääntöjä, ja korvaamaan aiemmin käytössä ollut Citroën C4 WRC. Autossa on 1,6 litran turbomoottori ja aikaisempiin WRC-autoihin nähden vähemmän elektroniikkaa. 

Autolla kilpailvat vuoden 2011 MM-sarjassa muiden muassa Sébastien Loeb, Sebastien Ogier, Petter Solberg ja Kimi Räikkönen. Citroën voitti kausilla 2011 ja 2012 DS3 WRC:llä tallien merkkimestaruuden ja Loeb kuljettajien maailmanmestaruuden.

Vuonna 2012 Citroën esitteli WRC-autosta johdetun DS3 RRC -mallin (Regional Rally Car). Auto suunniteltiin korvaamaan Super 2000 -luokan auto ja käyttöön muun muassa WRC-2 -sarjassa, rallin EM-sarjassa sekä Lähi-idän rallisarjassa.

## Lähteet
Viru Virun kansainvälinen lentoasema

**Viru Virun kansainvälinen lentoasema** ()  on kansainvälinen lentoasema Santa Cruzissa, Boliviassa. Viru Viru on nykyään Bolivian suurin kansainvälinen lentoasema. Lentoasemalla on yksi 3&nbsp;500 metriä pitkä betonipäällysteinen kiitotie.

## Lähteet

## Aiheesta muualla

* Viru Virun lentoaseman onnettomuustilastot Aviation Safety Network.
Morbid Moon Records

**Morbid Moon Records** on kanadalainen itsenäinen levy- ja postimyyntiyhtiö, jonka päämaja sijaitsee Montrealissa, Quebecissa.

Yhtiö on julkaissut mm. Anima Damnatan albumeita.

## Lähteet
Teiskon radio- ja televisioasema

**Teiskon radio- ja televisioasema** on Digitan hallinnoima päälähetinasema (vrt. täytelähetinasema) Tampereen Kämmenniemessä entisen Teiskon kunnan alueella. Maston korkeus on 325 metriä. Masto on Tampereen korkein rakennelma.

## TV / Radio

### TV

* Yle TV1
* Yle TV2
* MTV3
* Nelonen
* Yle Teema & Fem

### Radio
* 88,3 Yle Puhe
* 90,7 Yle Radio 1
* 93,7 YleX
* 97,2 Radio City
* 99,9 Yle Tampere
* 101,2 Basso
* 102,1 Yle Vega Huvudstadsregionen
* 103,8 Iskelmä
* 104,7 Radio Nova
* 106,1 Radio SUN

## Lähteet

## Aiheesta muualla
* Radiomap.eu: Tampere Radioasemat (mm. maston koordinaatit)
Margot Bailet

**Margot Bailet** (s. 25. heinäkuuta 1990 Nizza) on ranskalainen alppihiihtäjä, joka edustaa seuratasolla Inter Club Nice -nimistä seuraa.

Garmisch-Partenkirchenin MM-kisoissa 2011 Bailet sijoittui supersuurpujottelussa 25:nneksi ja superalppiyhdistetyssä neljänneksitoista. Vailin / Beaver Creekin MM-kilpailuissa 2015 hän oli alppiyhdistetyssä kymmenes, syöksylaskussa 21:s ja supersuurpujottelussa 23:s.

Bailet'n ensimmäinen kilpailu alppihiihdon maailmancupissa oli Tarvision superalppiyhdistetyssä 20. helmikuuta 2009. Ensimmäisen pistesijansa hän saavutti joulukuussa 2009 Val d'Isèren superalppiyhdistetyssä oltuaan 24:s. Kymmenen parhaan joukkoon hän sijoittui ensimmäisen kerran oltuaan neljäs Banskon alppiyhdistetyssä maaliskuussa 2015. Tämän myötä hän sijoittui alppiyhdistetyn maailmancupissa neljänneksi kaudella 2014–2015. Toisen kerran Bailet laski neljänneksi Lake Louisen syöksylaskussa joulukuussa 2015.

## Lähteet
Cochabamba (departementti)

**Cochabamba** () on yksi Bolivian yhdeksästä departementistä. Se sijaitsee maan keskiosassa rajautuen etelässä Chuquisacan ja Potosín departementteihin, lännessä Oruron ja La Pazin departementteihin, pohjoisessa Benin departementtiin ja idässä Santa Cruzin departementtiin. Cochabamba on pinta-alaltaan 55&nbsp;631 neliökilometriä, ja sen asukasluku oli vuonna 2010 yhteensä 1&nbsp;861&nbsp;900.

## Lähteet

## Aiheesta muualla
Maastohiihto talviolympialaisissa 1932 – miesten 18 km

**Miesten 18 kilometrin hiihto** käytiin Lake Placidin talviolympialaisissa 1932 keskiviikkona 10. helmikuuta. 18 kilometrin hiihto oli mukana olympialaisten ohjelmassa kolmannen kerran, eli 18 kilometrillä oli kisattu talviolympialaisten alusta alkaen. 18 kilometriä hiihdettiin ensimmäistä kertaa ennen 50 kilometriä.

Osallistujia varsinaiseen 18 kilometrin kilpailuun oli 42 yhdestätoista maasta. Joukko sisälsi maastohiihtäjät ja samanaikaisesti sekä 18 kilometrillä että yhdistetyssä kilpailleet. Lisäksi samaan aikaan matkan hiihtivät yhdistetyn osanottajat, jotka eivät osallistuneet erikseen maastohiihtokilpailuun. Reitin lähtö ja maali sijaitsivat olympiastadionilla. Kilpailijat lähtivät matkaan minuutin välein.

Kilpailun voiton vei Ruotsin Sven Utterström, joka voitti maanmiehensä Axel Wikströmin tasan kahdella minuutilla. Pronssille hiihti suomalainen Veli Saarinen.

## Lopputulokset

## Lähteet
Isän tyttö

**Isän tyttö** on Olli Kortekankaan säveltämä ooppera vuodelta 2007. Sen libreton kirjoitti säveltäjä Michael Baranin kanssa. Teos kantaesitettiin Savonlinnan oopperajuhlilla saman vuoden heinäkuussa. *Isän tyttö* on Savonlinnan oopperajuhlien ja Eduskunnan tilausteos.

*Isän tyttö* kuvaa Suomen sodanjälkeistä historiaa, ja sen päähenkilöinä ovat kolme naista: ompelimon omistava Siiri, hänen tyttärensä, radikaalivasemmistoon liittynyt Anna ja Annan tytär, talouslamassa mielenterveytensä menettävä pörssihai Vera. Annan isä Urho on kaatunut sodassa, ja hänen avioliittonsa epäonnistuu, koska hänen miehensä Axel on alkoholisti. Suvun kokemista suruista huolimatta ooppera päättyy optimisesti: parempaan on pyritty ja vaikeudet voitettu.

Teoksen musiikissa on myös iskelmämäisiä aineksia ja viittauksia 1970-luvun alun vallankumouslauluihin.
 
## Lähteet
Parhaan tuottajan Jussi

**Parhaan tuottajan Jussi** oli yksi suomalaisen elokuva-alan Jussi-palkinnoista, jota jakoi *[[Filmiaura]]*. Palkintoa jaettiin sekä elokuvatuottajille että elokuvayhtiölle. Palkintoa jaettiin epätasaisin väliajoin ja vaihtelevin perusteluin vuosina 1955–1998.

## Voittajat

## Lähteet
*Filmiauran Jussit.fi Jussi-voittajat kautta aikojen
Urho Teräs

**Urho Teräs** (7. heinäkuuta 1915 – 8. elokuuta 1990) oli suomalainen jalkapalloilija.

Välihyökkääjänä pelannut Teräs edusti urallaan Turun Urheiluliittoa 1934–1937 ja Turun Palloseuraa 1938–1954 . Hän voitti TPS:ssa Suomen mestaruuden 1939, 1941 ja 1949. Kaikkiaan Teräs pelasi 15 kauden aikana 174 mestaruussarjan ottelua, joissa hän teki 92 maalia. Hän voitti mestaruussarjan maalikuninkuuden 1943–1944 ja on kaikkien aikojen maalipörssin sijalla 30.

Teräs pelasi maajoukkueessa vuosina 1938–1949 yhteensä 11 maaottelua, joissa hän teki yhden maalin.

Pelaajauran jälkeen Teräs toimi muun muassa Turun Palloseuran johtokunnassa 27 vuotta.

Teräs voitti TPS:ssa käsipallon SM-kultaa 1944.

## Lähteet
La Platan varakuningaskunta

**La Platan varakuningaskunta** oli Espanjan siirtomaa Etelä-Amerikassa vuosina 1776–1810. Kuningas Kaarle III määräsi sen perustettavaksi voidakseen valvoa paremmin laajoja siirtomaitaan Etelä-Amerikassa. Tätä ennen esimerkiksi nykyisen Argentiinan alueita oli hallittu Perun Limasta käsin osana Perun varakuningaskuntaa. Kuningas koki paineita, kun Britannia ja Portugali aktivoituivat alueella. Lisäksi uuden varakuningaskunnan perustamisella haluttiin vähentää Liman ja Buenos Airesin välistä keskenäistä kilpailua.

Varakuningaskunnan talouden yksi merkittävimmistä aloista oli karjatalous. Suolalihan kysyntää lisäsi halu ruokkia Etelä-Amerikan orjat mahdollisimman halvalla. La Platan alueen tasainen maa, pampa, sopi erinomaisesti karjatalouden tarpeisiin ja toi merkittäviä tuloja bvarakuningaskunnan pääkaupunkiin Buenos Airesiin. 

Viimeiseksi varakuninkaaksi jäi Pedro Antonio Olañeta, jonka kuningas Ferdinand VII nimitti virkaan toukokuussa 1825. Kuningas ei kuitenkaan ollut tietoinen siitä, että Olañeta oli kuollut jo kolme kuukautta aiemmin Tumuslan taistelussa.

## Lähteet

## Aiheesta muualla
Panu Toivonen (jalkapalloilija)

**Panu Toivonen** (s. 26. syyskuuta 1972 Oulu) on entinen suomalainen jalkapalloilija.

Maalivahtina pelannut Toivonen edusti urallaan Veikkausliigassa Myllykosken Palloa 1992, Turun Palloseuraa 1994–1996, Valkeakosken Hakaa 1998–2003 sekä Vaasan Palloseuraa 1999 ja 2001. Lisäksi hän pelasi myös Oulun Luistinseurassa, Pallo-Iiroissa, FC Oulussa, Tampere Unitedissa ja FC Hämeenlinnassa. Ulkomailla hän vietti puoli vuotta alankomaalaisen SC Heerenveenin riveissä, mutta ei pelannut yhtäkään sarjaottelua. Toivonen voitti Hakassa Suomen mestaruuden 1998 ja Suomen Cupin TPS:ssa 1994 sekä Hakassa 1997 ja 2002. Kaikkiaan Toivonen pelasi yhdeksän kauden aikana 137 Veikkausliigan ottelua. 

Toivonen pelasi Suomen maajoukkueessa yhden maaottelun vuonna 1994.

## Saavutukset
*Suomen mestaruus 1998
**SM-hopea 2003
**SM-pronssi 1996, 2002
*Suomen Cup 1994, 1997, 2002

## Lähteet
Jukka Turunen

**Jukka Turunen** (s. 29. tammikuuta 1964 Kuopio) on suomalainen entinen jalkapalloilija.

Hyökkääjänä pelannut Turunen edusti urallaan Kuopion Pallotovereita 1980–1985, Kuopion Palloseuraa 1986–1991 ja 1994 sekä Myllykosken Palloa 1992–1993. Hän voitti Suomen Cupin 1989 ja 1992. Kaikkiaan Turunen pelasi 14 kauden aikana 308 mestaruussarjan ottelua, joissa hän teki 99 maalia. Hän on kaikkien aikojen maalipörssin sijalla 21.

Turunen pelasi Suomen maajoukkueessa vuosina 1989–1992 seitsemän maaottelua.

## Lähteet
Francisco Ormachea

**Francisco Ormachea**  (s. 1936) on bolivialainen elokuvaohjaaja.   Hänen elokuvansa *Aiayu* vuodelta 1996 kertoo aimarojen kästyksistä kuolemanjälkeisestä elämästä. Elokuva on tehty aimaran kielellä.

## Teoksia
* Ajayu 1996
* Titicaca  1990
## Lähteet

## Aiheesta muualla
* IMDB
Lifan Group

**Lifan Industry (Group) Co., Ltd.** tai **Lifan Group** tai **Lifan** () on 1992 perustettu kiinalainen, yksityisomisteinen yritys, joka valmistaa moottoripyöriä, autoja, mopoja ja moottoreita. Holdingyhtiönä toimivalla emoyrityksellä (Chongqing Lifan Holdings Co., Ltd.) on lähes 13&nbsp;000 työntekijää. Se on listattu useasti Kiinan 500 kärkiyrityksen joukkoon. Tytäryhtiön (Lifan Group) osake noteerataan Shanghain pörssissä ().

## Lähteet

## Aiheesta muualla

*
* Company Overview of Lifan Industry (Group) Co., Ltd  (bloomberg.com)
* Lifan Industry (Group) Co. Ltd., 601777 (China: Shanghai)  (wsj.com)
* Equities: Lifan Industry Group Co Ltd; 601777:SHH  (ft.com)
*Lifanin 2- ja 3-pyöräisiä malleja  (chinamotorcycles.cn)
*Yrityksen kotisivut   (lifan.com)
Minarelli AM6

**Minarelli AM6** on Minarellin valmistama nestejäähdytteinen yksisylinterinen 6-vaihteinen kaksitahtimoottori. Sen iskutilavuus on 49 kuutiosenttimetriä. Sylinterin halkaisija on 40,30&nbsp;mm ja iskun pituus 39&nbsp;mm. Minarellin AM6-moottoria käytetään useissa mopoissa, kuten esimerkiksi Aprilia RX:ssä (ennen 2005), Yamaha DT:ssä, MBK X-Limitissä, Rieju MRT/MRX:ssä, Sherco SM-R 50:ssä, Peugeot XPS:ssä, Beta RR 50:ssä, Drac Supermoto 50:ssä, Motorhispania Furiassa ja Fantic Motor Caballero 50:ssä.

Minarellin AM6 moottoria myös verrataan usein Piaggion 2005 jälkeen valmistamiin "Rabasa"- nimellä tunnettuihin D50B0/B1-, ja Derbin 1995-2005 valmistamiin EBE/EBS- moottoreihin, ja näiden kesken on aktiivisesti paljon kritikointia.

Minarelli AM6 moottorille tyypillistä on 5- ja 6 vaihteiden välissä oleva ns. "välivapaa". Välivapaa ilmenee kun vaihdetta vaihtaessa ylemmäs vaihde ei mene kunnolla sisään vaan jää "välivapaalle". Tämä johtuu osittain huonosti suunnitellusta vaihteensiirtomekanismista joka sallii välivapaat herkästi. Tämän takia jotkut kutsuvat moottoria nimityksellä *AM11*.

Moottorista on myös kiinalaisia kopioita, jotka esiintyvät Generic Triggerissä, CPI SM/SX:ssä, Keeway X-Rayssä, ja uuden mallin Malaguti XSM:ssä. 
AM6 moottoreita ei ole koskaan ollut Derbeissä, mutta Aprilioissa on ennen vuotta 2005.
Nicola Mancino

**Nicola Mancino** (synt. 15. lokakuuta 1931 Montefalcione) on italialainen poliitikko, joka on toiminut muun muassa Italian sisäasiainministerinä ja senaatin puheenjohtajana. Hän edustaa Italian kansanpuoluetta (Partito Popolare Italiano).

Hän oli virkaatekevänä Italian tasavallan presidenttinä kolmen päivän ajan toukokuussa 1999 presidentti Oscar Luigi Scalfaron erottua muutamaa päivää ennen virkakautensa päättymistä.

## Lähde
* Artikkeli italiankielisessä Wikipediassa, viitattu 13.2.2011:
:Nicola Mancino. (7 febbraio 2011). Wikipedia, L'enciclopedia libera. Tratto il 14 febbraio 2011, 00:39 da http://it.wikipedia.org/w/index.php?title=Nicola_Mancino&oldid=38380957.
Glommen-luokka (miinalaiva)

**Glommen-luokka** oli Norjan laivaston kahden miinalaivan muodostama alus luokka, jonka alukset valmistettiin 1917–1918. 

Alukset olivat palveluksessa toiseen maailmansotaan saakka. Saksan hyökätessä maahan huhtikuussa 1940 ne olivat Melsomvikin ympäristössä ja ne antautuivat 14. huhtikuuta 1940 saksalaisille. Ne muutettiin ilmatorjunta-aluksiksi, jolloin ne nimettiin *Nki-01* ja *Nki-05*:ksi.

## Alukset

## Lähteet
*
*

### Viitteet
KNM Glommen (1917)

**KNM Glommen** oli Norjan laivaston Glommen-luokan miinalaiva, joka laskettiin vesille 1917 Akers mekaniske Verkstedillä Oslossa telakkanumerolla 390.

## Palvelus
*Glommen* oli edelleen palveluksessa Saksan hyökätessä huhtikuussa 1940 Norjaan. Alus oli liitettynä 1. meripuolustusalueen 1. miinalaivueeseen päällikkönään H. Coucheron-Aamot. Se antautui 14. huhtikuuta Melsomvikissa sisaraluksensa kanssa saksalaisille, jotka muuttivat sen ilmatorjunta-alukseksi nimettynä *NKi-01:ksi*. Alus palveli kuitenkin sukellusveneiden emälaivana. Alus tuhoutui liittoutuneiden ilmapommituksessa 20. lokakuuta 1944 Trondheimsfjordissa.

## Lähteet
*
*
*

### Viitteet
KNM Laugen (1918)

**KNM Laugen** oli Norjan laivaston Glommen-luokan miinalaiva.

## Valmistus

Alus tilattiin Akers mekaniske verkstadilta Kristianiasta (nykyinen Oslo), missä köli laskettiin telakkanumerolla 391. Alus laskettiin vesille 1918.

## Palvelus
*Laugen* oli edelleen palveluksessa 1. meripuolustusalueen 1. miinalaivueessa päällikkönään E. W. Schramm Saksan hyökätessä Norjaan huhtikuussa 1940.  Alus antautui 14. huhtikuuta Melsomvikissä sisaraluksensa *[[KNM Glommen (1917)|KNM Glommenin]]* kanssa. Saksan laivasto muutti sen ilmatorjunta-alukseksi nimellä *NKi-05*. Se jatkoi edelleen miinalaivana Hafenschutzflotille Narvikissa. Aluksen nimeksi tuli myöhemmin *M22*. Euroopan sotatoimien päättyessä Saksan antauduttua alus palautettiin Norjalle.

Alus palasi Norjan laivastolle vanhalla nimellään, kunnes se poistettiin 1948 palveluksesta. Alus myytiin 1950 Br. Andalle Stavangeriin. Alus myytiin edelleen 1950 Rosenberg mekaniske verkstadille Stavangeriin, joka muutti sen rahtialukseksi nimellä *SS Rosenberg VI*. Alus myytiin romutettavaksi Br. Andalle maaliskuussa 1978, mutta Norjan ilmavoimat lunasti seuraavana vuonna aluksen maalilaivaksi. Se tuhoutui 6. kesäkuuta maalilaivana testattaessa ilmasta maahan ohjuksia Vigdelin ohjusten ampuma-alueella.

## Lähteet
*
*
*
*

### Viitteet
The Clements Checklist of Birds of the World

**The Clements Checklist of Birds of the World** on kuudes painos James F. Clementsin vuonna 2000 julkaisemasta teoksesta *The Birds of the World. A Check List*.

Kuudennen painoksen julkaisi Cornell University Press Clementsin lähes valmiin käsikirjoituksen pohjalta. Clements kuoli vuonna 2005 ja kuudes painos ilmestyi 2007. Kirjassa esitellään kaikki ne maailman yli 9&nbsp;930&nbsp;lintulajia, jotka tiedeyhteisö ja lintutieteelliset järjestöt ovat tunnustaneet. Luokittelun lisäksi kirjassa kerrotaan lajin tieteellinen ja englanninkielinen nimi, sekä lajin ja alalajien esiintyminen maapallolla.

Teoksen viisi edellistä laitosta kustansi Clementsin oma kustantamo Ibis Publishing Company. Cornell siirsi lajiluettelon internetiin marraskuussa 2008, ja se päivitettiin joulukuussa 2009. Exceltiedosto on ladattavissa The Cornell Lab of Ornithologyn websivulta.

Clementsin lajiluetteloa käytetään yleisesti. Muun muassa Lynx Edicionsin kustantama Handbook of the Birds of the World ja The Internet Bird Collection käyttävät sitä, sekä myös American Birding Association ja eBird Taxonomy BirdLife käyttää luokittelussa *The Howard and Moore Complete Checklist of the Birds of the World*in kolmatta painosta vuodelta 2003.

## Katso myös
*Luettelo lintukirjoista

## Lähteet

*The Clements Checklist
KNM Frøya

**KNM Frøya** oli Norjan laivaston miinalaiva

## Valmistus
Alus tilattiin Hortenista laivastontelakalta. Se laskettiin vesille 20. kesäkuuta 1916.

## Palvelus
*Frøya* oli edelleen palveluksessa Saksan hyökätessä Norjaan huhtikuussa 1940, jolloin se oli matkalla Finnmarkista Horteniin. Alus ankkuroitui 8. huhtikuuta Brekstadissa Trondheiminvuonon suuhun, koska aluksen päällikkö T. Shröder-Nielsen ei ollut halukas ylittämään huonossa säässä ja täydessä miinalastissa Hustadvikaa. Seuraavana aamuna alkoi saksalaisten tunkeutuminen maahan, ja aluksen miehistö havaitsi Trondheimiin matkanneen Saksan laivaston osaston. Alus jäi vuonoon ansaan, jolloin se päätettiin siirtää läheiseen Stjørnfjordiin.

Uudessa asemapaikassaan alus joutui toistuvasti ilmahyökkäysten ja kenttätykistön kohteeksi. Aluksen päällikkö totesi 13. huhtikuuta, että aluksen saaminen turvaan olisi mahdotonta ja se pitäisi tuhota. Alukselta purettiin sen miinalasti sekä muuta käyttökelpoista materiaalia, minkä jälkeen se ajettiin karille Søtvikassa. Aluksen miehistö avasi tuhon varmistamiseksi aluksen venttiilit ja laukaisivat tuhopanokset.

Saksan laivaston sukellusvene *[[U-34 (1936)|U-34]]* päällikkönään kapteeniluutnantti Wilhelm Rollmann havaitsi karilla olevan aluksen ja varmisti sen tuhon torpedoilla.

## Lähteet
*
*

### Viitteet
Klaus Tschütscher

**Klaus Tschütscher** (s. 7. heinäkuuta 1967) on liechtensteinilainen liikemies ja poliitikko.  Hän oli Liechtensteinin pääministeri vuosina 2009–2013. Hän on Isänmaallisen liiton (*Vaterländische Union*, VU) jäsen. Hän opiskeli lakia Sankt Gallenin yliopistossa Sveitsissä ja suoritti oikeustieteen tohtorin tutkinnon vuonna 1996. 

Hän on toista kertaa naimisissa ja kahden lapsen isä. Perhe asuu Ruggellissa, Liechtensteinissa.

## Lähteet

## Aiheesta muualla
Kirjavinkkaus

**Kirjavinkkaus** on kirjasta kertomista niin, että kuulija haluaa lukea kirjan itse.

Vinkkauksessa kerrotaan kirjan tapahtumista tiiviisti niin, että kuulija haluaa tietää, mitä seuraavaksi tapahtuu. Kerronta katkeaa jännittävään tai muulla tavalla vaikuttavaan kohtaan.
Kirjan loppuratkaisua ei paljasteta ja vinkkari puhuu vain kirjoista, jotka on itse lukenut. 
Yleisimmin vinkataan kaunokirjallisuutta, mutta kohteena voi olla myös tietokirjat, ammattikirjallisuus tai tietty genre, kuten kauhukirjallisuus.

Kirjavinkkaus tuli Suomeen 1990-luvulla suomenruotsalaisten kirjastojen kautta. Aluksi siitä puhuttiin ruotsinkielisellä nimityksellä *bokprat*, kunnes termi kirjavinkkaus vakiintui. Vinkkaaminen oli tullut Ruotsiin 1970-luvulla Yhdysvalloista. Vinkkaus on päätynyt myös sosiaaliseen mediaan kuten Tiktokiin.

Kirjavinkkausta työkseen tekeviä kutsutaan kirjavinkkareiksi. Kirjaston ohella mukana on sanataideohjaajia ja muita kerronnan ammattilaisia.
Vinkkaajat voivat olla myös vertais- tai kaverivinkkaajia.

## Katso myös
* Lukuhaaste
* Lukupiiri
* Bookcrossing

## Lähteet
* Bodart, Joni: *Booktalk! Booktalking and school visiting for young adult audiences*. New York: The H.W. Wilson Company, 1980. .
* Mäkelä, Marja-Leena: *Kirjavinkkarikirja*. 3. uud. p. Helsinki: BTJ Kirjastopalvelu Oy, 2003. .
* Mäkelä, Marja-Leena: *Vinkataan kirja kaverille*. Helsinki: Cultura Oy, 2010. .

### Viitteet
La Pazin departementti (Bolivia)

**La Pazin departementti** () on yksi Bolivian yhdeksästä departementista. Se sijaitsee maan länsiosassa rajautuen lounaassa Chileen, lännessä Peruun, pohjoisessa Pandon departementtiin, idässä Benin ja Cochabamban departementteihin sekä etelässä Oruron departementtiin. Bolivian ja Perun rajalla sijaitseva Titicaca-järvi sijaitsee osittain departementin alueella, samoin matkailukohteena suosittu Copacabanan pikkukaupunki. La Pazin departementti on kooltaan 133&nbsp;985 neliökilometriä ja se on väkiluvultaan maan suurin departementti. Sen asukasluku oli vuonna 2010 2&nbsp;839&nbsp;900. Departementin pääkaupunki on maan hallinnollinen kaupunki La Paz, jonka asukasluku oli vuonna 2010 yhteensä noin 835&nbsp;000.

## Lähteet

## Aiheesta muualla
La Pazin departementti

**La Pazin departementti** voi viitata muun muassa seuraaviin paikkoihin:

* Argentiina:
:* La Pazin departementti (Catamarca)
:* La Pazin departementti (Entre Ríos)
:* La Pazin departementti (Mendoza)
* La Pazin departementti (Bolivia)
* La Pazin departementti (El Salvador)
* La Pazin departementti (Honduras)
Oruron departementti

**Oruron departementti** () on yksi Bolivian yhdeksästä departementistä. Se sijaitsee maan länsiosassa Chilen vastaisella rajalla rajutuen pohjoisessa La Pazin departementtiin, koillisessa Cochabamban departementtiin ja idässä ja etelässä Potosín departementtiin. Oruron departementti on pinta-alaltaan 53&nbsp;588 neliökilometriä ja sen asukasluku oli vuonna 2010 yhteensä 450&nbsp;800. Departementin pääkaupunki on noin 216&nbsp;000 asukkaan Oruro.

## Lähteet

## Aiheesta muualla
Sinileukakolibri

**Sinileukakolibri** (*Chlorostilbon notatus*), myös *Chlorestes notata*, on neotrooppisen alueen kiitäjälintu. Sen esiintymisalue käsittää mantereen pohjoisosan Kolumbiasta Ranskan Guyanaan, Brasilian pohjois- ja koillisosat, sekä Koillis-Perun. Lajista tunnetaan kolme alalajia. Gottfried Christian Reich kuvaili lajin holotyypin Cayennesta vuonna 1793.

## Lähteet
Jyväluku (maatalous)

**Jyväluku** on historiallinen maan viljavuutta ja viljan satoisuutta kuvaava luku. Jos esimerkiksi kylvettiin yksi hehtolitra viljaa ja satona saatiin 7 hehtolitraa, sanottiin saadun seitsemäs jyvä. Harvaan kylvettäessä jyväluku saattoi saada hyvin suuren arvon, vaikka kokonaissato oli pieni. Siksi sadon suuruus alettiin ilmoittaa kiloina tai hehtolitroina hehtaaria kohti.

## Lähteet
Jyväluku

**Jyväluku** () on kiinteistötoimituksessa määritetty luku, joka osoittaa tietyn tiluksen arvon suhteessa muiden tilusten arvoon. 

## Jyväluvun perusteet
Jyväluvun määritysperusteena käytetään tiluksen kauppa-arvoa, tuottoarvoa tai kestävää tuottokykyä. Jyvälukuun vaikuttaa tiluksen käyttötarkoitus, käyttömahdollisuudet, laatu, sijainti ja muut tekijät. Kestävää tuottokykyä käytetään määritysperusteena, jos ensisijaisena pidetään maatiluksen käyttöä maatalouteen tai metsätalouteen tai vesitiluksen käyttöä kalastukseen. Jyväluvun perusteena käytetään kauppa-arvoa tai tuottoarvoa, jos jyvitettävällä tiluksella on erityisarvoa esimerkiksi rakentamis- tai virkistyspaikkana tai maa-ainesten ottopaikkana.

## Lähteet
Pando

**Pando** () on yksi Bolivian yhdeksästä departementistä. Departementti on nimetty Bolivian entisen presidentin José Manuel Pandon (1899–1905) mukaan. Se sijaitsee maan pohjoisosassa rajautuen lännessä Peruun, pohjoisessa Brasiliaan, idässä Benin departementtiin ja etelässä La Pazin departementtiin. Pando on pinta-alaltaan 63&nbsp;827 neliökilometriä ja väkiluvultaan Bolivian pienin departementti. Departementin asukasluku oli vuonna 2010 yhteensä noin 81&nbsp;200. Pandon pääkaupunki on noin 41&nbsp;000 asukkaan Cobija.

Pando on Bolivian harvimmin asutuin ja huonojen kulkuyhteyksien vuoksi eristynein alue, joka sijaitsee maan pohjoisosan viidakkoalueella, Amazonin sademetsässä. Pando kuuluu maan sateisimpaan alueeseen, ja sen ilmasto on kuuma, keskimäärin yli 26&nbsp;°C. Vaikka alue onkin luonnonvaroiltaan rikas, elää suuri osa sen asukkaista köyhyydessä, johtuen pääosin kulkuyhteyksien puutteesta.

## Lähteet
Cozumelinsmaragdikolibri

**Cozumelinsmaragdikolibri** (*Chlorostilbon forficatus*) on väliamerikkalainen kolibrilaji, joskin *[[Handbook of the Birds of the World]]* luokittelee sen mesismaragdikolibrin alalajiksi. Sen esiintymisalue käsittää Jukatanin niemimaan edustalla olevat Holboxin, Mujeresin ja Cozumelin saaret. Robert Ridgway kuvaili lajin holotyypin vuonna 1885.

## Lähteet
Muunnettu ala

**Muunnettu ala** on aiemmin käytössä ollut nimitys, joka tarkoitti maan mitattua pinta-alaa kerrottuna muuntotekijällä tai jyväluvulla. Nimitys liittyy maanmittauksessa käytettyyn jyvitykseen eli tilusten hyvyyden arvioimiseen tiluksia jaettaessa tai vaihdettaessa.

## Lähteet
Susivatkain

**Susivatkain** oli suomalainen yhtye, joka teki yhden albumin EMI-levymerkille vuonna 1979.

## Kokoonpano
* Risto Immonen, kitara
* Hannu Rantanen, kitara 
* Esa Rimpiläinen, koskettimet
* Kari Hella, basso
* Erkki Lehtiranta, rummut

## Diskografia
* *Pyromaaniboogie* (1979)

## Lähteet

## Aiheesta muualla
*
Parálisis Permanente

**Parálisis Permanente** oli vuosina 1981–1983 toiminut espanjalainen post-punk -yhtye. Yhtyeen perustivat kitaristi Eduardo Benavente ja basisti Nacho Canut veljiensä Javier Benaventen ja Johnny Canutin kanssa vuonna 1981. Javierin lähdettyä yhtyeestä Eduardosta tuli uusi laulaja ja lyriikat muuttuivat synkemmiksi. Yhtyeeseen liittyivät toisen EP:n jälkeen kosketinsoittaja Ana Curra, joka oli keulahahmo Eduardo Benaventen vaimo, ja basisti Rafa Balmaseda Nacho Canutin korvaajaksi. Musiikillinen tuotanto siirtyi suoraviivaisesta punkista synkempään deathrock-vaikutteiseen post-punkiin.

Yhtyeen ura jäi lyhyeen kun vuonna 1983 Ana Curran ohjaama Seat joutui festivaalimatkalla Zaragozaan kaatosateeseen, tuulilasinpyyhkimet eivät toimineet ja auto ajoi ulos tieltä. 20-vuotias Eduardo Benavente kuoli onnettomuudessa lennettyään tuulilasin läpi pellolle. Ana Curralta murtui vain solisluu, ja keho oli mustelmilla.

## Diskografia
* Autosuficiencia (1981)
* Quiero ser santa (1982)
* El Acto (1982)
* Nacidos para dominar/Sangre (1983)
* Singles y primeras grabaciones (1995)

## Lähteet
Gottfried Christian Reich

**Gottfried Christian Reich** (1769 - 1848) oli saksalainen eläintieteilijä.

Reich oli taksonomi, joka luokitteli pääasiassa muurahaisia. Linnuista hän nimesi sinileukakolibrin (*Chlorostilbon notatus*) vuonna 1793 ilmestyneessä kirjoituksessaan *Kurze Beschreibung neuen, oder noch bekkanten Thiere, welche Herr Le Blond der naturforschenden Gesellschaft zu Paris aus Cayenne als Geschenk überschikt hat*. Mag. Thierreichs. 1:128–134.

## Lähteet
*
Meksikonsmaragdikolibri

**Meksikonsmaragdikolibri** (*Chlorostilbon auriceps*) on Meksikon kotoperäinen kiitäjälintu. Handbook of the Birds of the World luokittelee lajin mesismaragdikolibrin alalajiksi. John Gould kuvaili lajin holotyypin Meksikosta vuonna 1852.

## Lähteet
Pääskysmaragdikolibri

**Pääskysmaragdikolibri** (*Chlorostilbon canivetii*) on neotrooppisen alueen kiitäjälintu. Handbook of the Birds of the World luokittelee lajin mesismaragdikolibrin alalajiksi. Sen esiintymisalue käsittää Meksikon kaakkoisosan Tamaulipasin eteläosasta Jukatanin niemimaalle, Belizen, Guatemalan pohjoisosan sekä Hondurasin Bay Islandin. René-Primevère Lesson kuvaili lajin holotyypin vuonna 1832.

## Lähteet
Potosí (departementti)

**Potosí** () on yksi Bolivian yhdeksästä departementista. Se sijaitsee maan lounaisosassa rajautuen etelässä Argentiinaan, lännessä Chileen, pohjoisessa Oruron ja Cochabamban departementteihin, ja lännessä Chuquisacan ja Tarijan departementteihin. Potosí on pinta-alaltaan 118&nbsp;218 neliökilometriä ja sen asukasluku oli vuonna 2010 yhteensä 788&nbsp;400. Departementin pääkaupunki on noin 154&nbsp;000 asukkaan Potosí.

Potosín departementti on pääosin karua ja vuoristoista aluetta. Departementin alueella sijaitsee maailman suurin suolatasanko Salar de Uyuni. Potosí oli Espanjan siirtomaavallan aikaan Bolivian rikkainta aluetta, sillä se tuotti ison osan Eurooppaan laivatusta hopeasta.

## Lähteet

## Aiheesta muualla
Panamansmaragdikolibri

**Panamansmaragdikolibri** (*Chlorostilbon assimilis*) on neotrooppisen alueen kiitäjälintu. Handbook of the Birds of the World luokittelee lajin mesismaragdikolibrin alalajiksi. Sen esiintymisalue käsittää Costa Rican lounaisosan ja Panaman Tyynenmeren puoleisen osan. George Newbold Lawrence kuvaili lajin holotyypin vuonna 1861.

## Lähteet
Bahamansmaragdikolibri

**Bahamansmaragdikolibri** (*Chlorostilbon bracei*) on sukupuuttoon kuollut kolibrilaji. Lajin esiintymistieto perustuu vain yhteen George Newbold Lawrencen vuonna 1877 kuvailemaan näytteeseen New Providencen saarelta Bahamalta. Saarella tehtyjen fossiililöytöjen perusteella lajin on arveltu eläneen siellä pitkään. Häviämisen syistä ei ole tietoa.

## Lähteet
Kuubansmaragdikolibri

**Kuubansmaragdikolibri** (*Chlorostilbon ricordii*) on neotrooppisen alueen kiitäjälintu. Sen esiintymisalue käsittää Kuuban ja Bahamasaaret. Paul Gervais kuvaili lajin holotyypin Kuuban Santiago de Cubasta vuonna 1835.

## Lähteet
Diereesi

**Diereesi** tarkoittaa seuraavia:

* Hiatus, kahden vokaalin välinen tavu- tai sanaraja
* Treema, kaksi pistettä kirjaimen päällä
* Runoudessa kahden metronin väliin osuva sananloppu (katso kesuura)
Tunturikangas

**Tunturikangas** on tunturipaljakalla yleinen varpuvaltainen kasvillisuustyyppi, joka on joko puutonta tai puuston peittävyys on alle 10&nbsp;%. Tunturien heinäkankaita ei lueta varsinaisiin tunturikankaisiin. Tunturikankaan kasvillisuuteen vaikuttaa muun muassa pinnanmuodoista johtuva maaston korkeuden ja lumensyvyyden vaihtelu ja ilmaston mereisyys ja mantereisuus. Esimerkiksi mantereiset kuivat alueet ovat jäkälävaltaisia, kosteat mereiset alueet sammalvaltaisia ja näiden välillä olevilla alueilla kasvaa suunnilleen yhtä paljon sekä sammalta että jäkälää.

Maaperällä on myös suuri vaikutus. Silikaattikallioilla kasvaa karua tunturikangasta, joka on yleisin tunturikankaiden pääryhmä. Karbonaattikallioilla, useimmiten dolomiittikallioilla kasvaa ravinteista tunturikangasta, joka on Suomessa harvinaista. Karuilla tunturikankailla kasvaa muun muassa variksenmarjaa, kanervaa, liekovarpiota, vaivaiskoivua ja mustikkaa. Karut tunturikankaat jaetaan tuulikankaisiin (tuulenpieksämäkankaisiin), variksenmarjakankaisiin, vaivaiskoivukankaisiin, mustikkakankaisiin, kurjenkanervakankaisiin, kanervakankaisiin ja liekovarpiokankaisiin. Talvella lumettomilla tuulikankailla kasvaa muun muassa variksenmarjaa, riekonmarjaa ja sielikköä, mutta vähemmän liekovarpiota ja vaivaiskoivua. Tunturikankaita ovat myös mereiset kanervakankaat ja keskipaljakan liekovarpiokankaat. Ravinteisia tunturikankaita luonnehtivat lapinvuokko ja niukkaravinteisia tunturikankaita runsaampi heinä-, ruoho- ja sarakasvillisuus. Tunturikankailla ei yleensä kasva puita tai niitä on vain vähän.

## Katso myös
* Lapinvuokkokangas

## Lähteet
Santa Cruz (departementti)

**Santa Cruz** () on yksi Bolivian yhdeksästä departementistä. Se sijaitsee maan itäosassa rajautuen idässä Brasiliaan ja etelässä Paraguayhin. Sen naapuridepartementteja ovat Chuquisacan departementti etelässä ja lännessä, Cochabamban departementti lännessä ja Benin departementti koillisessa ja pohjoisessa. Santa Cruz on pinta-alaltaan ja väkiluvultaan Bolivian suurin departementti. Sen pinta-ala on 370&nbsp;621 neliökilometriä. Santa Cruzin asukasluku oli vuonna 2018 yhteensä noin 3&nbsp;224&nbsp;700. Departementin pääkaupunki on noin 1&nbsp;442&nbsp;000 asukkaan Santa Cruz, joka on väkiluviltaan Bolivian suurin kaupunki.

## Lähteet

## Aiheesta muualla
Suurempaa (kappale)

"**Suurempaa**" on rap-artisti Uniikin 2. maaliskuuta 2011 julkaistu ensimmäinen single hänen kolmannelta sooloalbumiltaan *[[Suurempaa]]*. Kappaleella vierailee Jane -yhtyeestä tuttu Mia Huovila, ja sen tuotannosta vastaa Elastinen. Kappaleesta on julkaistu myös musiikkivideo.

## Kappaleet
# Suurempaa (mukana Mia)

## Lähteet
* Uniikin virallinen Facebook-sivu
Chiu

**Chiu** on seuraavien henkilöiden sukunimi:

* Connie Chiu (s. 1959), kiinalainen malli
* David Chiu (s. 1960), kiinalais-yhdysvaltalainen pokeriammattilainen
* Dominic Su Haw Chiu (s. 1939), malesialainen katolinen piispa
* Frederic Chiu (s. 1964), yhdysvaltalainen pianisti
* Kim Chiu (s. 1990), filippiiniläinen näyttelijä.
Tunturien hiekkapaljastuma

**Tunturien hiekkapaljastuma** on tunturialueiden luontotyyppi, jossa on tuulieroosion paljastamia hiekkapintoja. Ne ovat syntyneet harjumuodostumiin, dyyneihin tai muihin hiekkakerrostumiin. Ne vaihtelevat kooltaan pienistä kasvittomista aukoista laajoihin deflaatioaltaisiin.. Hiekkapaljastumia on esimerkiksi Enontekiön Pöyrisjärven pohjoispuolelle, Munnikurkkilassa, Hietatievoilla, Melajärvellä ja Leppäjärvellä, ja Inarissa Kaamasen lähellä, Iijärvellä ja Kielajoella.. Näitä on Suomen lapissa yhteensä muutama neliökilometri-10 km2.

## Kasvipeite

Hiekkapaljastumia ympäröivä kasvillisuustyyppi on monesti tunturikoivikko tai tunturikangas, mutta tunturipaljakalla hiekkapaljastumia ei yleensä esiinny.
Hiekkapaljastumat ovat joko kasvittomia tai kasvipeite on laikkuinen. Kasvipeite riippuu tuulen kulutuksen voimasta. Hiekkapaljastumien kasvit kestävät hyvin kuivuutta, ja niissä kasvaa muun muassa kataja ja erilaiset varvut. Joskus on vaivaiskoivua ja kurjenkanervaa. Heinistä yleisin on lampaannata. Jäkälistä kasvaa muun muassa poronjäkälää ja sammalista kulosammalta ja hietikkotierasammalta. Enontekiön Hietatievojen deflaatioaltaassa kasvaa matalaa pöytämäistä katajaa ja yleisten tunturivarpujen lisäksi muun muassa juolukkaa (*Vaccinium uliginosum*). Muita tälle alueelle tyypillisiä kasveja ovat pikkutervakko (*Lychnis alpina*), rantavehnä (*Leymus arenarius*), tunturivihvilä (*Juncus trifidus*) ja kultapiisku (*Solidago virgaurea*).

## Deflaatiolataat, dyynit
Suomen Lapin hiekkapaljastumien hiekka on muodostunut jääkauden aikana, jolloin oli laajoja alueilla kylmää ja kuivaa. Monet nykyisistä hiekkapaljastumista laajenivat pienen jääkauden 1500–1700-luvuilla. Hiekkapaljastumien hiekka kasautuu koko ajan uudelleen paljastumien reunoilla. Enontekiön Munnikurkkion 14 hehtaarin deflaatioalueella on myös yksi niin sanottu vaeltava dyyni, ja joitain aktiivisia dyynejä on myös Kaamajoen laaksoissa.

Deflaatioallas kuluu pari senttiä vuodessa siihen asti, kun tuuli on kaivanut altaan pohjaveden pintaan kosteaan maahan tai sorakerrokseen asti. Deflaatioallas voi myös kulua niin syväksi, että syvyys jarruttaa tuulta niin paljon, ettei se pysty viemään altaasta hiekkaa.

## Lähteet

### Viitteet
Suurempaa

**Suurempaa** on rap-artisti Uniikin 6. huhtikuuta 2011 julkaistu kolmas sooloalbumi. Albumilla vierailevat muun muassa Elastinen, Spekti ja Tasis.

Albumi debytoi Suomen virallisen listan sijalla 24.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

### Samplet
* Kappale "80, 90, 2000" sisältää samplen Timo Pieni Huijauksen kappaleesta "Onnenpotkut".
* Kappale "Kunnon mestaan vetää" sisältää samplen Mc Nikke T:n kappaleesta "Ihminen ei voi elää vetämättä".

## Biitit
* DJ RZY: 1
* Elastinen: 2, 3, 4, 6
* Sakke: 5
* MMEN: 7, 11 ,13
* Neon Tracks & DJ RZY: 8
* Neon Tracks: 9, 12, 14
* DJ RZY & OP Beats: 10

## Lähteet
KNM Andenes (K01)

**KNM Andenes** (viirinumero K01) oli Britannian kuninkaallisen laivaston Norjan  laivastolle toisessa maailmansodassa lainaama Flower-luokan korvetti *HMS Acanthus*.

## Valmistus

Alus tilattiin Troonista Ailsa Shipbuilding Companyltä, missä köli laskettiin 21. joulukuuta 1939. Alus laskettiin vesille 26. toukokuuta 1941 ja valmistui vielä saman vuoden lopulla 1. lokakuuta.

## Palvelus
Alus oli saattajaryhmä B6:ssa, jonka mukana se suojasi 1942 saattueita ON122 ja SC104. Alus palasi toukokuussa 1945 Norjaan ja Norjan hallitus lunasti sen seuraavana vuonna muiden laivaston käytössä olleiden alusten mukana.

Alus luokiteltiin 1950 fregatiksi, jolloin sen viirinumeroksi tuli F307.

## Lähteet
*
*

### Viitteet
Tarija (departementti)

**Tarija** () on yksi Bolivian yhdeksästä departementista. Se sijaitsee maan eteläosassa rajautuen idässä Paraguayhin, etelässä Argentiinaan, lännessä Potosín departementtiin ja pohjoisessa Chuquisacan departementtiin. Tarija on pinta-alaltaan Bolivian pienin departementti (37&nbsp;623&nbsp;km2) ja sen asukasluku oli vuonna 2010 yhteensä noin 522&nbsp;000. Departementin pääkaupunki on noin 194&nbsp;000 asukkaan Tarija.

## Lähteet

## Aiheesta muualla
Peter Kaukonen

**Peter Kaukonen** (oik. **Benson Lee Kaukonen**, s. 23. syyskuuta 1945) on yhdysvaltalainen kitaristi. Hän on muusikko Jorma Kaukosen nuorempi veli.

Kaukonen osallistui 1960- ja 1970-lukujen vaihteessa veljensä kanssa tai ilman sekä Jefferson Airplanen, Jefferson Starshipin että Hot Tunan kokoonpanoihin joko levyllä tai lavalla. Lisäksi hän ehti soittaa oman Black Kangaroo -yhteensä lisäksi mm. Johnny Winterin, Terry Allenin ja Link Wrayn kanssa. *Black Kangaroo* oli myös hänen ensimmäisen levynsä nimi. Tämä bluesia ja rockia sekoittanut levytys ilmestyi 1972. Seuraavaa albumia saatiin odottaa aina vuoteen 2004 saakka eikä Peter Kaukonen ole sen jälkeenkään levyttänyt kovin ahkerasti.

## Levytykset

;Black Kangaroo
* Black Kangaroo – Grunt Records FTR-1006 (1972)
* Black Kangaroo – Wounded Bird 106 (2007)
* "Prisoner" / "Dynamo Snackbar" – Grunt Records single 65-0507 (1972)
* "Up or Down" / "That's a Good Question" – Grunt Records single 65-0510 (1972)

;Soolo
* Going Home – Veldt 1001 (2004)
* Beyond Help – Veldt 1002 (2004)
* The Archives 1976 - 2006 – Veldt 1003 (2006)
* Traveller – Veldt 1004 (2007)

;Vierailevana kitaristina
* Blows Against the Empire – RCA Records LSP-4448 (by Paul Kantner and Jefferson Starship) (1970)
* Sunfighter – Grunt Records FTR-1001 (by Paul Kantner and Grace Slick) (1971)
* Be What You Want To – Polydor PD-5047 (by Link Wray) (1973)
* Manhole – Grunt Records BFL1-0347 (by Grace Slick) (1974)
* Juarez – Fate Records (by Terry Allen) (1975)
* Jefferson Airplane – Epic Records 90036 (by Jefferson Airplane) (1989)

## Lähteet

## Aiheesta muualla
* Peter Kaukosen verkkosivut
Skenet.fi

**Skenet.fi** oli Helsingin kulttuurikeskuksen julkaisema verkkolehti. Sen pääsisältöjä olivat elokuva-arviot, teatteri- ja tanssiarviot sekä näyttelyarviot. Skenet esitteli myös ennakkoon erilaisia tapahtumia ja festivaaleja. Verkkolehti julkaisi viikoittain kymmenkunta kulttuuriarviota tai ennakkoesittelyä. Kirjoittajat ovat ammattilaisia.

Vuonna 1997 perustetun lehden ideana oli kulttuuritapahtumien tiedotusvälineenä tukea taiteilijoita ja taideyhteisöjä ja lisätä kritiikin moniäänisyyttä. Skenetin tavoitteena oli nostaa esiin Helsingin monipuolista ja runsasta kulttuuritarjontaa. Julkaisu lopetettiin 2015.

## Aiheesta muualla
*Skenet.fi
Cessna 172 Skyhawk

**Cessna 172 Skyhawk** on Cessnan 170-sarjaan kuuluva nelipaikkainen, yksimoottorinen, yläsiipinen suosittu yhdysvaltalainen yleisilmailulentokone. Se lensi ensilentonsa vuonna 1955 ja on vieläkin tuotannossa. Konetta käytetään liike- ja huvilennoilla sekä ohjaajien koulutuksessa. Yli 43&nbsp;000 koneen valmistusmäärällään se on maailman eniten valmistettu siviililentokone.

## Suunnittelu ja kehitys
Ottaen huomioon pitkän valmistusajan ja suuren suosion, Cessna 172 on onnistunein massatuotantosiviilikone historiassa. Skyhawkin pääkilpailijat olivat Beechcraft Musketeer, Grumman AA-5, Piper Cherokee sekä Diamond DA40.

Cessna 172 oli alun perin etulaskutelineversio takapyöräisestä Cessna 170:stä.


Kuva:Cessna.172e.g-asss.arp.jpg|Cessna 172E
Kuva:G-BGMP Reims F172 @Cotswold Airport, July 2005.jpg|Cessna F172G
Kuva:Cessna 172 Instrument Panel (left) (Photo by Theo, 2006).jpg|Cessna 172:n kojelauta
Kuva:Cessna172-CatalinaTakeOff.JPG|Cessna 172


## Tekniset tiedot
* **Miehistö**: 1
* **Matkustajakapasiteetti**: 3
* **Pituus**: 8,28 m
* **Siipien kärkiväli**: 11 m
* **Korkeus**: 2,72 m
* **Siipiala**: 16,2 m²
* **Paino tyhjänä**: 767 kg
* **Kokonaispaino**: 1111 kg
* **Polttoainekapasiteetti**: 212 l
* **Moottori**: 1 × Lycoming IO-360-L2A, nelisylinterinen, 160 hv (120 kW)
* **Matkanopeus**: 122 solmua (226 km/h)

## Lähteet

## Aiheesta muualla
Jussi-palkinnot 1963

**Jussi-gaala 1963** järjestettiin  18. toukokuuta 1963 Tesvision studiolla Helsingin Punavuoren Insinööritalolla. Kyseessä oli uuden Jussi-järjestäjän, *[[Filmiaura]]n*, ensimmäinen gaalatilaisuus. Edellisenä vuotena *[[Elokuvajournalistit]]* oli jakanut palkinnot ilman jakamistilaisuutta ja viimeisestä vuoden 1959 gaalaillasta oli ehtinyt kulua jo neljä vuotta. Tilaisuudessa palkittiin elokuvat, jotka olivat saaneet ensi-iltansa vuonna 1962. Eniten Jusseja keräsivät *[[Pojat (elokuva)|Pojat]]* ja *[[Tähdet kertovat, komisario Palmu]]* (molemmat 2 kappaletta). 

Mukana oli uusia kategorioita, joista yhteen kertaan jäivät **Filmillisin toteutus**, **Paras mustavalkoinen kuvaus** ja **Paras värikuvaus**. Gaalailta televisioitiin ensimmäisen kerran. Seuraavaa televisiointia saatiin odottaa vuoteen 1969 asti.

## Voittajat

### Kunniamaininnat
* Pertti Maisala, Juhani Savolainen (kuvausosuus *[[Yö vai päivä]]*)
* Vesa-Matti Loiri (*[[Pojat (elokuva)|Pojat]]*)
* Nora Haque (*[[Pikku Suorasuu]]*)
* 18 ulkomaiselle elokuvalle

## Lähteet

## Aiheesta muualla
* Jussi Awards 1963 (IMDb.com) (englanniksi)
Pertti Himberg

**Pertti Himberg** (15. lokakuuta 1928 Helsinki – 7. helmikuuta 2010 Helsinki) oli suomalainen liikemies, joka tunnettiin mm. Miss Suomi -kilpailujen taustavaikuttajana. Varsinaisen leipätyönsä hän teki elokuva-alalla lyhytelokuvien tuottajana, pitkien elokuvien maahantuojana sekä elokuvateatterinomistajana. 

## Lähteet
Puertoriconsmaragdikolibri

**Puertoriconsmaragdikolibri** (*Chlorostilbon maugaeus*) on Puerto Ricon kotoperäinen kiitäjälintu. Jean-Baptiste Audebert ja Louis Jean Pierre Vieillot kuvailivat lajin holotyypin Puerto Ricosta vuonna 1801.

## Lähteet
Vihertaskukolibri

**Vihertaskukolibri** (*Elvira chionura*) on neotrooppisen alueen kiitäjälintu. Sen esiintymisalue ulottuu Costa Rican eteläosista Panaman keskiosiin, ja käsittää pääasiassa Tyynenmeren puoleisen alueen. John Gould kuvaili lajin holotyypin Panaman Chiriquín Davidista vuonna 1851.

## Lähteet
Pablo Armero

**Pablo Estifer Armero** (s. 2. marraskuuta 1986 Tumaco) on kolumbialainen jalkapalloilija. Hän on pelannut muun muassa Italian Serie A:ssa ja on pelipaikaltaan vasen laitapuolustaja.

## Ammattilaisura
Armero nousi América Calin edustusmiehistöön vuonna 2004. Hän edusti joukkuetta seuraavat neljä kautta, jonka jälkeen hän siirtyi brasilialaiseen Palmeirasiin.

Hän kuului brasiliasseurassa olonsa aikana joukkueen avauskokoonpanon vakiopelaajiin. Armero teki ensimmäisen maalinsa joukkueessa heinäkuussa 2009 ottelussa Náuticoa vastaan.

28. elokuuta 2010 hän siirtyi italialaisseura Udineseen. Kesällä 2013 SSC Napoli osti Armeron riveihinsä 4 miljoonan euron siirtosummalla. Napolissa Armero vietti kuitenkin vain yhden kauden, ja siitäkin osan lainalla Englannin valioliigan West Ham Unitedissa. Udinese osti kesällä 2014 Armeron takaisin joukkueeseensa.

### Maajoukkueura
Armero edusti Kolumbiaa vuoden 2014 MM-kisoissa.

## Lähteet

## Aiheesta muualla
* Pablo Armeron tilastot National Football Teams -sivustolla
Kuparitaskukolibri

**Kuparitaskukolibri** (*Elvira cupreiceps*) on Costa Rican kotoperäinen kiitäjälintu. Sen esiintymisalue käsittää maan keski- ja pohjoisosan vuoristoalueet. George Newbold Lawrence kuvaili lajin holotyypin Barrancasta vuonna 1867.

## Lähteet
Harry Lewing

**Harry Helmer Lewing** (16. joulukuuta 1923 Helsinki – 14. joulukuuta 2023 Espoo) oli suomalainen elokuvaohjaaja ja -käsikirjoittaja. Hän ansioitui erityisesti lyhytelokuvien tuotannossa. Lewing toimi *[[Elokuvajournalistit]]* -yhdistyksen puheenjohtajana vuosina 1957–1958. Yhdistys tunnettiin elokuva-alan Jussi-palkintojen jakajana vuosina 1944–1962. Lewingin aloitteesta yhdistys nimesi vuosina 1957–1960 joka kuukausi ensi-iltaohjelmistosta ns. *kuukauden elokuvan*.

Elonet-tietokanta luettelee 264 Lewingin ohjaamaa ja 110 hänen käsikirjoittamaansa lyhytelokuvaa. Lewing sai Jussi-patsaan vuonna 1953 lyhytelokuvasta *[[The Finnish Sculptor Wäinö Aaltonen]]*

Vuonna 1964 Suomi-Filmin tuotantopäällikkönä ja Tesvisiossa työskennellyt Lewing nimitettiin Yleisradion filmitoimituksen päälliköksi Ylen ostettua Tesvision. Tuolloin filmitoimituksessa työskenteli freelancereiden lisäksi neljä vakituista ohjaajaa (Osmo Harkimo, Veikko Roivas, Antero Ruuhonen ja Kauko Vuorensola) ja kaksi kuvaussihteeriä. Vuonna 1966 ohjaajat ja kuvaussihteerit siirrettiin organisaatiossa TV1:n alaisuuteen ja filmitoimitus keskittyi ulkomaisten elokuvien hankintaan..

## Valikoitu filmografia
*The Finnish Sculptor Wäinö Aaltonen (lyhytdokumenttielokuva) 1951, ohjaus, käsikirjoitus
*Oma apu – paras apu (lyhytdokumenttielokuva) 1953, ohjaus
*Risto Ryti (lyhytdokumenttielokuva) 1956, ohjaus
*Joulukuun kuudes 1960 (lyhytelokuva) 1960, ohjaus, käsikirjoitus
*Urho Kekkonen (lyhytdokumenttielokuva) 1961, ohjaus
*Nuoruuteni savotat 1988, käsikirjoitus

## Kirjallista tuotantoa
* *Operaatio Stella Polaris* : romaani. Kirjayhtymä, Helsinki 1977
Nimimerkillä *Jean-Martin Roe*:
* *Murha Hollywoodissa* : salapoliisiromaani. Kustannustalo, Helsinki 1953

## Lähteet

## Aiheesta muualla
*
Hispaniolansmaragdikolibri

**Hispaniolansmaragdikolibri** (*Chlorostilbon swainsonii*) on Hispaniolan kotoperäinen kiitäjälintu. René-Primevère Lesson kuvaili lajin holotyypin Hispaniolasta vuonna 1829, ja nimesi lajin William John Swainsonin kunniaksi.

## Lähteet
Paul Gervais

**François Louis Paul Gervais** (26. syyskuuta 1816 Pariisi – 10. helmikuuta 1879 Pariisi) oli ranskalainen eläintieteilijä ja paleontologi.

Gervais suoritti Pariisissa tohtorin tutkinnot luonnontieteessä ja lääketieteessä. 1835 hän aloitti paleontologian tutkimuksensa, kun hän pääsi tutkimusapulaiseksi Pariisin Muséum national d’histoire naturellen vertailevan anatomian laboratorioon. 1841 hänet nimitettiin eläintieteen ja vertailevan anatomian professoriksi Montpellier’n yliopistoon, jonka dekaaniksi hänet valittiin 1856.

Vuosina 1848–1852 julkaistiin hänen työnsä *Zoologie et paléontologie françaises*, joka täydensi Georges Cuvier’n ja Henri Marie Ducrotay de Blainvillen paleontologisia kirjoituksia. Toinen painos julkaistiin 1859. Vuonna 1865 Gervais nimitettiin Sorbonnen yliopiston eläintieteen professoriksi. Tästä virasta hän luopui, kun hänet 1868 nimitettiin Pariisin Muséum national d’Histoire naturellen vertailevan anatomian professoriksi.

Muita Gervais’n teoksia olivat neliosainen *Histoire naturelle des insectes* (1836–1847) yhdessä Charles Athanase Walckenaerin kanssa, *Histoire naturelle des Mammifères* (1853), *Zoologie médicale* (1859) yhdessä Pierre-Joseph van Benedenin kanssa, *Recherches sur l’ancienneté de l’homme et la période quaternaire* (1867), *Zoologie et Paléontologie générales* (1867) ja *Ostéographie des cétacés vivants et fossiles* (1869) yhdessä van Benedenin kanssa.

Hyönteisten ohella Gervais tutki myös muita eläimiä. Linnuista hän nimesi muun muassa kuubansmaragdikolibrin (*Chlorostilbon ricordii*) ja harmaahuppusirkun (*Phrygilus gayi*).

## Lähteet